
Mesto Dunajská Streda získalo v rámci výberového konania nenávratnú finančnú podporu od Európskej únie na technický rozvoj 2 odborných učební na ZŠ Ármina Vámbéryho. Projekt mal za cieľ výrazne zlepšiť prípravu žiakov základných škôl na budúcu profesijnú orientáciu s prihliadnutím na potreby trhu práce. 
[bookmark: _GoBack]Cieľom redizajnu učebne je funkčná jazyková a chemicko-biologická odborná učebňa s moderným vybavením a učebnými pomôckami, ktorá zvýši atraktivitu výchovno-vzdelávacieho procesu a motivuje žiakov školy k túžbe po vedomostiach. 
Cieľom projektu je zvýšiť záujem žiakov o tieto predmety. Charakter procesu prírodovedného vzdelávania (chémia, biológia) si vyžaduje modernú učebňu, ktorá poskytuje žiakom vhodný priestor na experimentovanie, umožňujúci aplikovať teoretické poznatky v praxi.
Realizácia hlavnej aktivity projektu prispeje k zlepšeniu podmienok základného vzdelávania v oblasti prírodných vied a jazykov.
Vybudované odborné učebne svojimi atraktívnymi didaktickými pomôckami vytvárajú žiakom optimálne a inšpiratívne prostredie na priame experimentálne aktivity formou laboratórnych cvičení a zefektívňujú výučbu jazykov pomocou počítačov.
Zrekonštruované a skvalitnené odborné učebne môžu žiaci využívať od školského roka 2020/2021.



